|  |
| --- |
| **ΝΟΜΟΣ - 5960 - 1933** |

|  |  |
| --- | --- |
| **Αρθρο:** | 79 |
| **Ημ/νία:** | 04.07.2006 |
| **Ημ/νία Ισχύος:** | 01.01.1934 |
| **Περιγραφή όρου θησαυρού:** | ΑΔΙΚΗΜΑ ΕΚΔΟΣΗΣ ΑΚΑΛΥΠΤΗΣ ΕΠΙΤΑΓΗΣ |

|  |
| --- |
| **Λήμματα**ΚΕΦΑΛΑΙΟΝ ΔΕΚΑΤΟΝ ΤΡΙΤΟΝ ,ΔΙΚΟΝΟΜΙΚΟΙ ,ΦΟΡΟΛΟΓΙΚΑΙ ΚΑΙ ΠΟΙΝΙΚΑΙ ΔΙΑΤΑΞΕΙΣ |
| **Σχόλια**- Το παρόν άρθρο τίθεται όπως αντικαταστάθηκε με το άρθρ. 1 Ν.Δ. 1325/1972. - Η παρ. 3 τίθεται όπως αντικαταστάθηκε με την περ. β' της παρ. 1 του άρθρου 4 του Ν. 2408/96 (Α' 104), ισχύει δε από 4.6.1996. - Σύμφωνα με το εδ. α' της παρ. 2 του άρθρου 20 του ν. 2521/1997 (Α' 174/1.9.1997), ανεκτέλεστες εν όλω ή εν μέρει ποινές φυλάκισης που έχουν επιβληθεί για παράβαση του παρόντος άρθρου με δικαστικές αποφάσεις οι οποίες κατέστησαν αμετάκλητες μέχρι την ισχύ του ανωτέρω νόμου και δεν έχουν μετατραπεί σε χρηματικές, μετατρέπονται σε χρηματικές ποινές προς 400 έως 1.000 δρχ. την ημέρα ύστερα από αίτηση του καταδικασθέντος που υποβάλλεται αυτοπροσώπως ή με πληρεξούσιο στον αρμόδιο για την εκτέλεση των ποινών εισαγγελέα μέσα σε αποκλειστική προθεσμία έξι μηνών από τη δημοσίευση του ν. 2521/1997. ==============================- Η παρ. 5, που προστέθηκε με την περ. α' της παρ. 1 του άρθρου 4 του Ν. 2408/96 (Α' 104/4.6.1996) και αντικαταστάθηκε, στη συνέχεια, με την παρ. 1 του άρθρου 22 του ν. 2721/99 (Α' 112/3.6.1999), τίθεται όπως αντικαταστάθηκε εκ νέου με την παρ. 3 του άρθρου 15 του ν. 3472/2006 (Α΄ 135/4.7.2006). |

**Κείμενο Αρθρου**

|  |
| --- |
| 1. Ο εκδίδων επιταγήν μη πληρωθείσαν επί πληρωτού παρ' ω δεν έχει αντίστοιχα διαθέσιμα κεφάλαια κατά τον χρόνον της εκδόσεως της επιταγής ή της πληρωμής ταύτης, τιμωρείται δια φυλακίσεως τουλάχιστον τριών μηνών και χρηματικής ποινής τουλάχιστον δέκα χιλιάδων δραχμών.2. Επιβάλλεται φυλάκισις τουλάχιστον ενός έτους α) εάν ο υπαίτιος μετέρχηται την εν παρ. 1 πράξιν κατ' επάγγελμα ή κατά συνήθεια ή β) εάν αι περιστάσεις υφ' άς ετελέσθη η πράξις μαρτυρούν ότι ο υπαίτιος είναι ιδιαιτέρως επικίνδυνος. Εις τας περιπτώσεις ταύτας τοδικαστήριον, δια της αυτής αποφάσεως, διατάσσει την δια του τύπου δημοσίευσιν, επιμελεία του εισαγγελέως, περιλήψεως της καταδικαστικής αποφάσεως, της σχετικής δαπάνης περιλαμβανομένης εις τα, κατά το άρθρ.581 του Κωδ. Ποιν. Δικονομίας, έξοδα.3. Το αξιόποινο της πραξης της παρ. 1 εξάλειφεται αν ο υπαίτιος αποζημίωσε πλήρως τον κομιστή μετά τη νόμιμη εμφάνιση και μη πληρωμή της επιταγής".4. Η εισαγωγή εις το ακροατήριον των κατά τας διατάξεις του παρόντος διωκομένων πράξεων γινεται δι' απευθείας κλήσεως και άνευπροανακρίσεως".5. Η ποινική δίωξη ασκείται με έγκληση του κομιστή της επιταγής που δεν πληρώθηκε η του εξ αναγωγής υπόχρεου ο οποίος την εξόφλησε και έγινε κομιστής της. Ο εξ αναγωγής υπόχρεος ο οποίος εξόφλησε την επιταγή δικαιούται να λάβει αποζημίωση, σύμφωνα με τις διατάξεις του Αστικού Κώδικα για τις αδικοπραξίες (άρθρο 914 επ.)». |